open-index/open-wikipedia-markdown huggingface dataset:
เจ้าหญิงแฮร์มีเนอแห่งวัลเด็คและเพือร์ม็อนท์

เจ้าหญิงแฮร์มีเนอแห่งวัลเด็คและเพือร์ม็อนท์ () ประสูติเมื่อวันที่ 29 กันยายน 2370 เป็นพระธิดาใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ กับ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม เป็นพระเชษฐภคินีใน เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เป็นพระปิตุจฉา (ป้าฝ่ายพ่อ) ใน เอ็มมาแห่งวัลเด็คและเพือร์ม็อนท์
## เสกสมรส
เจ้าหญิงแฮร์มีเนอแห่งวัลเด็คและเพือร์ม็อนท์ ทรงเสกสมรสกับ อดอล์ฟที่ 1 เจ้าชายแห่งชัมเบิร์ก-ลิพเพอ เมื่อวันที่ 25 ตุลาคม 2387 รับพระราชทานพระอิสริยยศ **เจ้าหญิงพระชายาแห่งชัมเบิร์ก-ลิพเพอ** มีพระบุตรดังนี้
#เจ้าหญิงเฮอร์มินน์แห่งชัมเบิร์ก-ลิพเพ
#เกออร์ค เจ้าชายแห่งชัมเบิร์ก-ลิพเพอ
#เจ้าชายเฮอร์มานน์แห่งชัมเบิร์ก-ลิพเพอ
#เจ้าหญิงเอ็มมาแห่งชัมเบิร์ก-ลิพเพอ
#เจ้าหญิงไอดาแห่งชัมเบิร์ก-ลิพเพอ
#เจ้าชายออตโตแห่งชัมเบิร์ก-ลิพเพอ
#เจ้าชายอดอล์ฟแห่งชัมเบิร์ก-ลิพเพอ
#เจ้าหญิงเอ็มมาแห่งชัมเบิร์ก-ลิพเพอ

พระธิดาของพระองค์นั้น มีพระนามว่า **เอ็มมา** เหมือนกัน และสิ้นพระชนม์ขณะทรงพระเยาว์เหมือนกัน ทั้งนี้ เจ้าหญิงแฮร์มีเนอแห่งวัลเด็คและเพือร์ม็อนท์ ถือเป็นพระบุตรใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ ที่ทรงพระชนม์ชีพเป็นพระองค์สุดท้าย ก่อนจะสิ้นพระชนม์ลงเมื่อวันที่ 16 กุมภาพันธ์ 2453 สิริพระชันษา 82 ปี

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าหญิงวัลเด็คและเพือร์ม็อนท์
หมวดหมู่:เจ้าหญิงเยอรมัน
หมวดหมู่:ราชวงศ์ลิพเพอ
สมาคมคณะชาติ

**สมาคมคณะชาติ** เป็นความพยายามในการจัดตั้งพรรคการเมืองฝ่ายตรงข้ามคณะราษฎร ภายหลังจากที่มีการตั้งสมาคมคณะราษฎร ภายหลังถูกพระยามโนปกรณนิติธาดา (ก้อน หุตะสิงห์) ประธานคณะกรรมการราษฎรในขณะนั้นปฏิเสธ โดยอ้างว่าสภาพบ้านเมืองยังไม่พร้อม

คณะชาติ ก่อตั้งขึ้นในพ.ศ. 2475 โดยมีผู้ยื่นขอจดทะเบียนคือ พระยาโทณวณิกมนตรี (วิสุทธิ์ โทณวณิก) พระยาศราภัยพิพัฒ (เลื่อน ศราภัยวานิช) หลุย คีรีวัต หลวงวิจิตรวาทการ (วิจิตร วิจิตรวาทการ) และเจ้านายเชื้อพระวงศ์อีกหลายองค์ เนื่องมาจากข้าราชการทหารและขุนนางชั้นสูงของระบอบเก่า มีความคิดเห็นว่าพรรคการเมืองที่มีพรรคเดียวคือคณะราษฎร ไม่ใช่ประชาธิปไตย เมื่อคณะราษฎรจัดตั้งสมาคมโดยมีลักษณะเป็นพรรคการเมือง ประกาศรับสมัครสมาชิกและมีผู้สมัครมากมาย หลวงวิจิตรวาทการจึงตั้งคณะชาติขึ้นเพื่อเป็นสมาคมทางการเมืองของกลุ่มผู้ไม่เห็นด้วยกับคณะราษฎร

รัฐบาลพระยามโนปกรณนิติธาดา นำความกราบบังคมทูลปรึกษาพระบาทสมเด็จพระปกเกล้าเจ้าอยู่หัว กลับได้รับพระราชกระแสว่าไม่ควรอนุญาตเพราะจะทำให้เกิดความแตกแยกในกาลอันไม่เหมาะสม จึงแนะนำให้ยุบเลิกไปทั้งสองสมาคม รัฐบาลจึงปฏิเสธข้อเสนอตั้งพรรคการเมืองชื่อ "สมาคมคณะชาติ" ในเดือนมกราคม พ.ศ. 2476

## อ้างอิง

หมวดหมู่:ขบวนการทางการเมืองในประเทศไทย
หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ไม่จดทะเบียน
ดานีเอล ฟาร์เคอ

**ดานีเอล ฟาร์เคอ** (เกิดวันที่ 30 ตุลาคม ค.ศ. 1976) เป็นอดีตนักฟุตบอลชาวเยอรมันในตำแหน่งกองหน้า ปัจจุบันผันตัวมาเป็นหัวหน้าผู้ฝึกสอน เขาเคยคุมทีมนอริชซิตีเลื่อนชั้นสู่พรีเมียร์ลีกหลังจบอีเอฟแอลแชมเปียนชิป ฤดูกาล 2018–19 และยังเคยคุมนอริชเลื่อนชั้นสู่พรีเมียร์ลีกอีกครั้งหลังจบฤดูกาล 2020–21

## เกียรติประวัติ
### ผู้จัดการทีม
thumb|right|ฟาร์เคอชูถ้วยรางวัลแชมเปียนชิปกับนอริชซีตีใน ค.ศ. 2019

**SV Lippstadt 08**
* Westfalenliga Group 1: 2011–12
* Oberliga Westfalen: 2012–13

**นอริชซิตี**
* อีเอฟแอลแชมเปียนชิป: 2018–19, 2020–21

**ลีดส์ยูไนเต็ด**
* อีเอฟแอลแชมเปียนชิป: 2024–25

**รางวัลส่วนตัว**
* EFL Championship Manager of the Month: พฤศจิกายน 2018

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวเยอรมัน
หมวดหมู่:กองหน้าฟุตบอล
หมวดหมู่:ผู้จัดการทีมฟุตบอลชาวเยอรมัน
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้จัดการทีมสโมสรฟุตบอลนอริชซิตี
หมวดหมู่:ผู้จัดการทีมสโมสรฟุตบอลลีดส์ยูไนเต็ด
ดิอินเตอร์เนชันแนล 2019

**ดิอินเตอร์เนชันแนล 2019** (; ชื่อย่อ: **TI9**) เป็นการแข่งขันดิอินเตอร์เนชันแนลครั้งที่ 9 เริ่มการแข่งขันในเดือนสิงหาคม 2019 ด้วยรอบแบ่งกลุ่มและจะสรุปผลด้วยอีเวนต์หลักที่เมอร์เซเดส-เบนซ์อะรีนา ในเซี่ยงไฮ้ แต่ละทีมจะมาจากซีรีส์การแข่งขันระยะยาวที่รู้จักกันในชื่อ โดตาโปรเซอร์กิต พร้อมกับ 12 ทีมอันดับแรกที่ได้รับเชิญเข้าสู่การแข่งขันโดยตรง นอกจากนี้อีกหกทีมที่ได้รับคำเชิญจากการคัดเลือกในระดับภูมิภาคเมื่อเดือนกรกฎาคม 2019 รอบชิงชนะเลิศพบกันระหว่างทีมลิควิดและโอจีซึ่งเคยได้รับรางวัลดิอินเตอร์เนชันแนลทั้งปี 2017 และ 2018 ตามลำดับ ผลสุดท้ายกลายเป็นโอจีที่เอาชนะทีมลิควิดไปด้วยคะแนน 3-1 ในรอบ 5 เกมที่ดีที่สุด กลายเป็นแชมป์สมัยที่สองครั้งแรกของการแข่งขัน

เช่นเดียวกับทุกการแข่งขันตั้งปี 2013 เงินรางวัลรวมนั้นมาจากการระดมทุนโดยผู้เล่นเกมผ่านทาง "คอมเพนเดียม" ซึ่งเป็นระบบแบตเทิลพาสในเกม ในการแข่งขันปีนี้มีผู้ระดมทุนด้วยยอดรวมกว่า 34 ล้านดอลลาร์สหรัฐ กลายเป็นรายการแข่งขันอีสปอร์ตที่มีเงินรางวัลรวมมากที่สุดในประวัติศาสตร์ นอกจากนี้ยังมีกิจกรรมต่าง ๆ ที่เกี่ยวข้องในระหว่างการแข่งขัน เช่น เกมออลสตาร์, คอสเพลย์ และการส่งประกวดภาพยนตร์สั้น

## ผลการแข่งขัน
### รอบแบ่งกลุ่ม

### อีเวนต์หลัก
#### สายบน

#### สายล่าง

#### รอบชิงชนะเลิศ

### ผู้ชนะ
*หมายเหตุ: เงินรางวัลสกุลดอลลาร์สหรัฐ และจะไม่สิ้นสุดจนกว่าหลังจากการแข่งขันจบลง*

## อ้างอิง

## แหล่งข้อมูลอื่น
* 

หมวดหมู่:อีสปอร์ต
เขตฟรีดริชส์ไฮน์-คร็อยทซ์แบร์ค

**ฟรีดริชส์ไฮน์-คร็อยทซ์แบร์ค** () เป็นเขตที่ 2 ของกรุงเบอร์ลิน จัดตั้งขึ้นใน ค.ศ. 2001 จากการควบรวมเขตฟรีดริชส์ไฮน์ของอดีตกรุงเบอร์ลินตะวันออกเข้ากับเขตคร็อยทซ์แบร์คของอดีตกรุงเบอร์ลินตะวันตก ถือเป็นเขตที่มีความหนาแน่นประชากรสูงสุดในกรุงเบอร์ลิน

## แขวง
เขตฟรีดริชส์ไฮน์-คร็อยทซ์แบร์คประกอบด้วยแขวง () จำนวน 2 แขวง ได้แก่:
* ฟรีดริชส์ไฮน์ (Friedrichshain)
* คร็อยทซ์แบร์ค (Kreuzberg)

ฟรีดริช
เขตพังโค

**พังโค** () เป็นเขตที่ 3 ของกรุงเบอร์ลิน และเป็นเขตที่มีประชากรมากที่สุด จัดตั้งขึ้นใน ค.ศ. 2001 จากการควบรวมเขตเพร็นทซ์เลาเข้ากับเขตไวเซินเซ เขตนี้ตั้งชื่อตามแม่น้ำพังเคอ

## แขวง
เขตพังโคประกอบด้วยแขวง () จำนวน 13 แขวง ได้แก่:
* เพร็นทซ์เลาเออร์แบร์ค (Prenzlauer Berg)
* ไวเซินเซ (Weissensee)
* บลังเคินบวร์ค (Blankenburg)
* ไฮเนิร์สดอร์ฟ (Heinersdorf)
* คาโร (Karow)
* ชตัทรันท์ซีดลุงมัลโช (Stadtrandsiedlung Malchow)
* พังโค (Pankow)
* บลังเคินเฟ็ลเดอ (Blankenfelde)
* บูค (Buch)
* ฟรันท์เซอซิชบูคฮ็อลทซ์ (Französisch Buchholz)
* นีเดอร์เชินเฮาเซิน (Niederschönhausen)
* โรเซินทาล (Rosenthal)
* วิลเฮ็ลมส์รู (Wilhelmsruh)

พังโค
หมวดหมู่:เบอร์ลินตะวันออก
เขตมิทเทอ

**มิทเทอ** () เป็นเขตที่ 1 และเขตศูนย์กลางของกรุงเบอร์ลิน เป็นหนึ่งในสองเขตเลือกตั้ง (นอกจากฟรีดริชส์ไฮน์-คร็อยซ์แบร์ค) ที่เกิดจากการควบรวมอดีตเขตการปกครองของกรุงเบอร์ลินตะวันออก-ตะวันตกเข้าด้วยกัน เขตมิทเทอเป็นที่ตั้งของสถานที่สำคัญอย่างอาคารไรชส์ทาค, อาสนวิหารเบอร์ลิน, หอกระจายภาพเบอร์ลิน, ประตูบรันเดินบวร์ค, มูเซอุมส์อินเซิล และอเล็คซันเดอร์พลัทซ์ เป็นต้น

## แขวง
เขตมิทเทอประกอบด้วยแขวง () จำนวน 6 แขวง ได้แก่:

มิทเทอ
หมวดหมู่:ย่านศูนย์กลางธุรกิจ
เขตชาร์ล็อทเทินบวร์ค-วิลเมิร์สดอร์ฟ

**ชาร์ล็อทเทินบวร์ค-วิลเมิร์สดอร์ฟ** () เป็นเขตที่ 4 ของกรุงเบอร์ลิน จัดตั้งขึ้นใน ค.ศ. 2001 จากการควบรวมเขตชาร์ล็อทเทินบวร์คเข้ากับเขตวิลเมิร์สดอร์ฟ เป็นที่ตั้งของสถานที่สำคัญอย่างพระราชวังชาร์ล็อทเทินบวร์คและสนามกีฬาโอลิมปิก

## แขวง
เขตชาร์ล็อทเทินบวร์ค-วิลเมิร์สดอร์ฟประกอบด้วยแขวง () จำนวน 7 แขวง ได้แก่:
* ชาร์ล็อทเทินบวร์ค (Charlottenburg)
* วิลเมิร์สดอร์ฟ (Wilmersdorf)
* ชมาร์เกินดอร์ฟ (Schmargendorf)
* กรูเนอวัลท์ (Grunewald)
* เว็สท์เอ็นท์ (Westend)
* ชาร์ล็อทเทินบวร์ค-นอร์ท (Charlottenburg-Nord)
* ฮาเลินเซ (Halensee)

ชาร์ล็อท
โอดะ ฮิเดโนบุ

**โอดะ ฮิเดโนบุ** (; ค.ศ. 1580 &ndash; 24 กรกฎาคม ค.ศ. 1605) เป็นลูกชายของโอดะ โนบูทาดะ และอาศัยอยู่ในช่วงยุคอาซูจิ–โมโมยามะในช่วงปลายคริสต์ศตวรรษที่ 16 เขาหันมานับถือศาสนาคริสต์นิกายโรมันคาทอลิก และมีอีกชื่อหนึ่งคือ **ซัมโบชิ** (三法師)

## ข้อพิพาทเรื่องการสืบทอดตำแหน่ง
เมื่อโอดะ โนบูทาดะ และโอดะ โนบูนางะ พ่อและปู่ของฮิเดโนบุตามลำดับ ถูกฆ่าตายในช่วงเหตุการณ์การล้อมฮนโนจิใน ค.ศ. 1582 มีข้อพิพาทว่าใครจะเป็นผู้ปกครอง โอดะ โนบูทากะ และโอดะ โนบูคัตสึ บุตรชายคนที่สามและสองของโนบูนางะตามลำดับ
โทโยโทมิ ฮิเดโยชิตัดสินข้อพิพาทด้วยการสนับสนุนฮิเดโนบุแม้ว่าฮิเดโนบุจะเป็นเพียงเด็กทารก เขาก็ประกาศว่าให้เป็นทายาท

## ยุทธการที่เซกิงะฮะระ
ฮิเดโนบุติดตามรับใช้ภายใต้อิชิดะ มิสึนะริ ระหว่างยุทธการที่เซกิงาฮาระใน ค.ศ. 1600 ก่อนการต่อสู้เขาได้ครอบครองปราสาทกิฟุ ซึ่งเป็นองค์ประกอบสำคัญในแผนโดยรวมของมิตสึนาริ แม้กระนั้นในที่สุดเขาก็สูญเสียปราสาทระหว่างยุทธการที่ปราสาทกิฟุกับอิเกดะ เทรูมาซะและฟูกูชิมะ มาซาโนริ หลังจากความพ่่ายแพ้ที่เซกิงะฮะระข้ารับใช้ของฮิเดโนบุกระทำเซ็ปปุกุในปราสาทกิฟุ พื้นกระดานเปื้อนเลือดในที่สุดก็กลายเป็นเพดานในวัดโซฟูกุในกิฟุ เพดานตอนนี้เรียกว่าเพดานเลือด ฮิเดโนบุเองก็เสียชีวิตไปแล้วห้าปีหลังจากความพ่ายแพ้ที่เซกิงาฮาระ

## อ้างอิง

หมวดหมู่:ซามูไร
หมวดหมู่:ตระกูลโอดะ
ฌอร์ฌึ เม็งดึช

**ฌอร์ฌึ เปาลู อากุชตีญู เม็งดึช** (; เกิด 7 มกราคม พ.ศ. 2509) เป็นนายหน้าฟุตบอลชาวโปรตุเกส เขาจดทะเบียนกับสหพันธ์ฟุตบอลโปรตุเกส และเป็นเจ้าของบริษัทนายหน้าแฌชตีฟูตึ (GestiFute) ซึ่งก่อตั้งขึ้นใน พ.ศ. 2539 เม็งดึชเป็นหนึ่งในนายหน้าฟุตบอลที่ทรงอิทธิพลที่สุดในโลก โดยมีลูกค้าชื่อดังอย่างคริสเตียโน โรนัลโด, โชเซ มูรีนโย, ดาบิด เด เฆอา, ดิเอโก โกสตา, ฮาเมส โรดริเกซ และฌูเวา แฟลิกส์ เป็นต้น บ่อยครั้งมีผู้เรียกเขาว่า "ซูเปอร์เอเจินต์"

เม็งดึชได้รับรางวัล *นายหน้ายอดเยี่ยมแห่งปี* จากโกลบซอกเกอร์อะวอดส์หกปีติดต่อกัน ตั้งแต่ พ.ศ. 2553 ถึง พ.ศ. 2558

## อ้างอิง

หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่ยังมีชีวิตอยู่
หมวดหมู่:นักธุรกิจชาวโปรตุเกส
หมวดหมู่:บุคคลจากลิสบอน
หมวดหมู่:นายหน้าฟุตบอล
โอดะ

**โอดะ** อาจหมายถึง
* ตระกูลโอดะ - หนึ่งในนามสกุลของคนญี่ปุ่น
* โอดะ (จังหวัดชิมาเนะ) - นครในจังหวัดชิมาเนะ
* โอดะ (จังหวัดยามางูจิ) - อดีตเมืองในจังหวัดยามางูจิ ปัจจุบันเป็นส่วนหนึ่งของเมืองมิเนะ
แคว้นบุงโงะ

thumb|แผนที่แคว้นญี่ปุ่น (2411) เน้นแคว้นบุงโงะ

**แคว้นบุงโงะ** (豊後国) เป็นแคว้นของญี่ปุ่นทางทิศตะวันออกของ เกาะคีวชู ในพื้นที่ของ จังหวัดโออิตะ. บางครั้งเรียกว่าโฮชู (豊州) พร้อมด้วย แคว้นบูเซ็ง. แคว้นบุงโงะมีอาณาเขตติดต่อกับ แคว้นบูเซ็ง, แคว้นฮีวงะ, แคว้นฮิโงะ, แคว้นชิกูโกะ และ แคว้นชิกูเซ็ง

## ประวัติศาสตร์
ในตอนท้ายของ คริสต์ศตวรรษที่ 7 จังหวัดโทโย ถูกแบ่งออกเป็นบูเซ็ง และบุงโงะ. จนกระทั่งถึงช่วง ยุคเฮอัง บุงโงะถูกอ่านเป็น โทโยกูนิ โนะ มิชิ โนะ ชิริ.

เป็นที่เชื่อกันว่าเมืองหลวงของบุงโงะตั้งอยู่ใน ฟูรูโงะ (古国府) ส่วนของเมืองโออิตะ แต่เมื่อปี 2559 ไม่พบหลักฐานทางโบราณคดี

ศาลเจ้าชินโตที่ศักดิ์สิทธิ์แห่งบุงโงะ (豊前一宮, บูเซ็ง อิชิโนะมิยะ) มอบให้แก่ศาลเจ้าอูซะที่รู้จักในชื่อ ศาลเจ้าฮาชิมังแห่งอูซะ หรือ ศาลเจ้าชินโตแห่งอูซะ ในเขตอูซะ (อูซะ, จังหวัดโออิตะ ในปัจจุบัน) ศาลเจ้าอูซะไม่เพียงแต่มีอำนาจทางศาสนาเท่านั้น แต่ยังมีอิทธิพลทางการเมืองต่อการปกครองท้องถิ่น แต่อิทธิพลของพวกเขาก็ลดลงจนถึง ยุคเซ็งโงกุ

ในช่วง ยุคเซ็งโงกุ ในช่วงกลางของ ศตวรรษที่ 16 บุงโงะเป็นฐานที่มั่นของ ตระกูลโอโทโมะ. ตระกูลโออูชิ ในภาคตะวันตกของชูโงกุได้รับอิทธิพลทางการเมืองจากแคว้นบูเซ็ง ในช่วงกลางของสมัยทั้งสองตระกูลเริ่มเสื่อมอำนาจ. หลังจาก โทโยโตมิ ฮิเดโยชิ ได้มอบอำนาจในคีวชู, 120,000 koku ของแคว้นบูเซ็งให้แก่ คูโรดะ โยชิตากะ ตั้งแต่ปี ค.ศ. 1587, ผู้สร้างโคกูระ, ปัจจุบันเป็นส่วนหนึ่งของ คิตะคีวชู, จังหวัดฟูกูโอกะ, และสร้างปราสาทบนที่ดินของเขา ส่วนอื่น ๆ ของจังหวัดแบ่งออกเป็นส่วน ๆ และมอบให้กับ ไดเมียว คนอื่น ๆ

ในปี ค.ศ. 1600 เรือของเนเธอร์แลนด์ซึ่งเดินเรือโดยชาวอังกฤษ วิลเลี่ยม อดัมส์ ได้อับปางบนชายฝั่งของบุงโงะ

บุงโงะ
พระปศุปติ

**ปศุปติ** () เป็นอวตารหนึ่งของพระศิวะ ที่ทรงเป็น “จ้าวแห่งสัตว์ทั้งปวง” พระองค์ได้รับการเคารพนับถืออย่างมากในลัทธิไศวะ โดยเฉพาะในเนปาล และได้รับการยกย่องจากชาวเนปาลอย่างมากให้ทรงเป็นถึงเทพเจ้าประจำชาติ

## ศัพทมูล
*ปศุปติ* แปลว่า “จ้าวแห่งสัตว์” ดั้งเดิมแล้วเป็นชื่อรองของพระรุทรในยุคพระเวท and now is an epithet of Shiva.

## ในประเทศเนปาล

[thumb|[ปศุปตินาถมนเทียร ประเทศเนปาล]]

ถึงแม้ว่าเนปาลจะเป็นรัฐฆราวาสอย่างเป็นทางการ แต่ประชาชนส่วนใหญ่ของประเทศก็เป็นศาสนิกชนฮินดู และนับถือให้พระศรีปศุปติเป็นเทพเจ้าประจำประเทศเนปาล ปศุปตินาถมนเทียรซึ่งตั้งอยู่บนฝั่งแม่น้ำพัคมติ ได้รับการนับถือว่าเป็นสถานที่ที่ศักดิ์สิทธิ์ที่สุดในเนปาล

## อ้างอิง

*
*
*
*
*
* - This work compares eight versions of the Śivasahasranāmāstotra.  The Preface and Introduction (in English) by Ram Karan Sharma provide an analysis of how the eight versions compare with one another.  The text of the eight versions is given in Sanskrit.
*

หมวดหมู่:พระศิวะ
ปฏิบัติการเฮอร์คิวลีส

300px|thumb|แผนที่ของมอลตา

**ปฏิบัติการเฮอร์คิวลีส**(; ) เป็นรหัสนามของเยอรมันที่ถูกตั้งให้กับแผนการบุกครองมอลตาซึ่งได้ถูกยกเลิกไปในช่วงสงครามโลกครั้งที่สอง ผ่านการลงจอดพื้นดินทั้งทางอากาศและทางเรือ อิตาลีและเยอรมันได้คาดหวังที่จะจำกัดมอลตาที่เป็นฐานทัพอากาศและฐานทัพเรือของบริติซและรักษาความปลอดภัยให้กับการขนส่งเสบียงอย่างต่อเนื่องข้ามผ่านทะเลเมดิเตอร์เรเนียนไปยังกองทัพฝ่ายอักษะในลิเบียและอียิปต์

มีการเตรียมความพร้อมเป็นการครั้งใหญ่เพื่อทำการบุกครองแต่ฝ่ายอักษะได้รับชัยชนะในยุทธการที่กาซาลา(26 พฤษภาคม ถึง 21 มิถุนายน ค.ศ. 1942) การยึกครองทูบลัก เมื่อวันที่ 21 มิถุนายน และปฏิบัติการไอดา ทำการไล่ติดตามบริติซในขณะที่พวกเขาได้ล่าถอยกลับไปยังอียิปต์ ทำให้แผนการดังกล่าวได้ถูกเลื่อนออกไปและถูกยกเลิกในเดือนพฤศจิกายน ค.ศ. 1942

## อ้างอิง
*Ansel, Walter (1972). Hitler and the Middle Sea. Duke University Press. ISBN 978-0-8223-0224-7.
*Bekker, Cajus (1975). The Luftwaffe War Diaries. Ballantine Books. ISBN 978-0-306-80604-9.
*Gabriele, Mariano (1965). Operazione C3: Malta. Roma: Ufficio Storico della Marina Militare. OCLC 560391306.
*Green, William (1979). Warplanes of the Third Reich. New York: Doubleday. ISBN 978-0-356-02382-3.
*Greene, Jack; Massignani, Alessandro (1998). The Naval War in the Mediterranean 1940–1943. Chatham Publishing. ISBN 978-1-86176-057-9.
*Greene, Jack; Massignani, Alessandro (Jan–Feb 1993). "The Summer of '42: The Proposed Axis Invasion of Malta" (20). Conshohocken, PA: Command Magazine. ISSN 0198-7313.
*Heckmann, Wolf (1981). Rommel's War in Africa. Doubleday. ISBN 978-0-385-14420-9.
*Hogg, Ian (2002). British & American Artillery of World War Two (rev. ed.). Greenhill Books. ISBN 978-1-85367-478-5.
*Kitchen, Martin (2009). Rommel's Desert War: Waging World War II in North Africa, 1941–1943. London: Cambridge University Press. ISBN 978-0-521-50971-8.
*Lucas, Laddie (1994). Malta: The Thorn in Rommel's Side (Large Print ed.). Leicester: Ulverscroft Large Print. ISBN 978-0-7089-3169-1.
*Levine, Alan J. (2008). The War Against Rommel's Supply Lines, 1942–43. Mechanicsburg, PA: Stackpole Books. ISBN 978-0-8117-3458-5.
*Marcon, Tullio (1998). I Mule del Mare [The Mule of the Sea]. Storia militare. Parma: Albertelli. ISBN 978-88-87372-02-1.
*O'Hara, Vincent P. (2009). Struggle for the Middle Sea: The Great Navies at War in the Mediterranean Theater, 1940–1945. Naval Institute Press. ISBN 978-1-59114-648-3.
*Ritgen, Helmut (1995). The Western Front 1944: Memoirs of a Panzer Lehr Officer. J.J. Fedorowicz Publishing. ISBN 978-0-921991-28-1.
*Sadkovich, James J. (1994). The Italian Navy in World War II. Greenwood Press. ISBN 978-0-313-28797-8.

หมวดหมู่:การทัพแอฟริกาเหนือ
น
หมวดหมู่:ปฏิบัติการทางทหารที่ถูกยกเลิก
หมวดหมู่:การบุกครองที่ถูกยกเลิก
ยุทธการที่ถนน 42

**ยุทธการที่ถนน 42** (27 พฤษภาคม ค.ศ. 1941) เป็นการสู้รบในช่วงสงครามโลกครั้งที่สองบนเกาะครีตของประเทศกรีซ นาซีเยอรมนีได้เปิดฉากในการโดดร่มเข้าบุกครองเกาะครีต สัปดาห์ต่อมา ภายหลังจากกองทัพบริติซและเครือจักรภพที่เป็นฝ่ายป้องกันเกาะได้ถูกบีบบังคับให้ถอนกำลังไปยังชาเนีย(Chania) กองกำลังหลายหน่วยที่ไม่แข็งแกร่งของกองพันทหารราบของออสเตรียและนิวซีแลนด์ได้ก่อตั้งแนวป้องกันตามถนนระหว่างฮาเนียและ Tsikslaria (Tsikalarion) ทางด้านตะวันออกเฉียงใต้ของชาเนีย จัดตั้งเป็นกองหลังสำหรับกองกำลังทหารที่ได้ล่าถอยออกไปแล้ว เมื่อวันที่ 27 พฤษภาคม กองพันทหารเยอรมันได้รุกไปยังถนน ฝ่ายป้องกันแอนแซก (ออสเตรียและนิวซีแลนด์) ได้ทำการเข้าจู่โจมกองกำลังทหารเยอรมันด้วยดาบปลายปืนที่ก่อให้เกิดการบาดเจ็ยล้มตายอย่างหนัก ซึ่งได้ถูกบังคับให้พวกเขาถอนกำลังและการยับยั้งการรุกของเยอรมันได้แค่เพียงระยะเวลาอันสั้น

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:ยุทธการเกาะครีต
หมวดหมู่:เหตุการณ์ในเดือนพฤษภาคม พ.ศ. 2484
เจ้าชายมูลัย อับดัลลาห์

เจ้าชายมูลัย อับดัลลาห์ () ประสูติเมื่อวันที่ 30 กรกฎาคม 2478 ณ ราบัต โมร็อกโก เป็นพระราชโอรสใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแต่ เจ้าหญิงลัลลา อับลา บินต์ ทาฮาร์ เป็นพระราชอนุชาใน สมเด็จพระราชาธิบดีฮะซันที่ 2 แห่งโมร็อกโก
## เสกสมรส
เจ้าชายมูลัย อับดัลลาห์ ทรงเสกสมรสกับ เจ้าหญิงลัลลา ลาเมีย เมื่อวันที่ 9 พฤศจิกายน 2504 มีพระบุตรดังนี้
# เจ้าชายมูลัย ฮิชาม
#เจ้าหญิงลัลลา ซีเนป
#เจ้าชายมูลัย อิสมาอิล

ทั้งนี้ พระองค์ยังมีศักดิ์เป็นพระญาติใน เจ้าชายอัลวาลีด บิน ทาลาลแห่งซาอุดิอาราเบีย ผ่านทางสายพระมารดาด้วย

เจ้าชายมูลัย อับดัลลาห์ สิ้นพระชนม์ลงเมื่อวันที่ 20 ธันวาคม 2526 ด้วยโรคมะเร็ง สิริพระชันษา 48 ปี 
## เหรียญในพระองค์
*  : Knight Grand Cross of the Legion of Honour (1963). 
*  Empire of Iran : Commemorative Medal of the 2500th Anniversary of the founding of the Persian Empire (14/10/1971).
*  : Knight Commander of the Royal Victorian Order (27/10/1980).
## อ้างอิง

หมวดหมู่:เจ้าชายโมร็อกโก
หมวดหมู่:เสียชีวิตจากมะเร็ง
ระบบภูมิคุ้มกันโดยกำเนิด

**ระบบภูมิคุ้มกันโดยกำเนิด** () คือภูมิคุ้มกันที่ร่างกายสร้างขึ้นเองเพื่อป้องกันและสกัดเชื้อโรค ทำให้มนุษย์ปลอดภัยจากสิ่งมีชีวิตสายพันธุ์อื่น ทำให้มนุษย์ปลอดภัยจากการติดเชื้อที่มาจากสัตว์อื่น ๆ เช่น ผิวหนัง และเยื่อบุต่างๆ ซึ่งเป็นการป้องกันเชื้อโรคชั้นแรก เป็นระบบย่อยหนึ่งในสองระบบของระบบภูมิคุ้มกันของสัตว์มีกระดูกสันหลังรวมทั้งมนุษย์ด้วย ระบบนี้มีจุดกำเนิดในสายวิวัฒนาการที่เก่ากว่าอีกระบบหนึ่งคือระบบภูมิคุ้มกันแบบปรับตัว นอกจากนี้แล้วระบบภูมิคุ้มกันโดยกำเนิดยังเป็นระบบภูมิคุ้มกันหลักของสิ่งมีชีวิตหลายเซลล์แบบดั้งเดิม รวมถึงพืช เห็ดรา และแมลงอีกด้วย

ระบบภูมิคุ้มกันคือแนวป้องกันด่านแรกของร่างกายในการต่อต้านสิ่งแปลกปลอมอย่างเชื้อโรค ระบบภูมิคุ้มกันช่วยปกป้องคุณจากการเจ็บป่วยและส่งเสริมการฟื้นตัวเมื่อคุณไม่สบายหรือได้รับบาดเจ็บ คุณสามารถเสริมสร้างระบบภูมิคุ้มกันได้ด้วยการรับประทานอาหารที่มีประโยชน์ การออกกำลังกาย และนอนหลับให้เพียงพอ

ภูมิคุ้มกันโดยกำเนิด (ภูมิคุ้มกันตามธรรมชาติ) ถูกเรียกเช่นนี้เนื่องจากภูมิคุ้มกันนี้มีมาตั้งแต่กำเนิดและไม่จำเป็นต้องเรียนรู้จากการสัมผัสกับผู้รุกราน ดังนั้นจึงตอบสนองต่อผู้รุกรานจากภายนอกได้ทันที

## การป้องกัน

### การปกป้องที่ได้รับจากผิวหนังและเยื่อเมือก
จะเป็นการป้องกันที่บริเวณผิวหนังหรือเยื่อบุต่าง ๆ ประกอบด้วย 3 กลไก
* กลไกทางกายภาพ เป็นกลไกที่กีดขวางไม่ให้เชื้อโรคเข้าสู่ร่างกายได้ เช่น ผิวหนัง เยื่อบุทางเดินหายใจ เยื่อบุทางเดินอาหาร รูขุมขน ต่อมเหงื่อและต่อมใต้ผิวหนังต่าง ๆ รวมทั้งจุลินทรีย์ประจำถิ่น
* กลไกทางเคมี เป็นกลไกที่อาศัยสารเคมีที่ร่างกายสร้างขึ้นมาทำลายเชื้อโรค เช่น กรดในกระเพาะอาหาร สารคัดหลั่งชนิดต่าง ๆ จากต่อมต่าง ๆ กรดแลคติกและอิเลคโทรไลท์ในเหงื่อ
* กลไกทางพันธุกรรม เป็นกลไกซึ่งทำให้เชื้อโรคบางชนิดไม่สามารถติดเชื้อในคนบางกลุ่มได้ เช่น คนไม่สามารถติดเชื้อไข้หวัดแมว และแมวไม่สามารถติดเชื้อคางทูมจากคนได้ หรือในคนที่เป็นโรค Sickle cell anemia จะมีความต้านทานต่อโรคมาลาเรีย

## บทบาทของโปรตีน
โปรตีนหลายชนิด (เอนไซม์) ช่วยเซลล์ของระบบภูมิคุ้มกันโดยกำเนิด เอนไซม์ที่แตกต่างกันเก้าชนิดจะกระตุ้นซึ่งกันและกันในลักษณะปฏิกิริยาลูกโซ่ เอนไซม์หนึ่งชนิดในระยะแรกจะกระตุ้นเอนไซม์หลายตัวในระยะที่สอง ซึ่งเอนไซม์แต่ละตัวจะกระตุ้นเอนไซม์หลายตัวในระยะที่สาม และเป็นเช่นนี้ไปเรื่อยๆ วิธีนี้ช่วยให้การตอบสนองของระบบภูมิคุ้มกันแข็งแรงขึ้นอย่างรวดเร็ว

## อ้างอิง

หมวดหมู่:ระบบภูมิคุ้มกัน
แรร์รีเพลย์

***แรร์รีเพลย์*** () เป็นวิดีโอเกมที่รวบรวมเกมกว่า 30 เกมจากประวัติศาสตร์ 30 ปีของผู้พัฒนาแรร์ และ Ultimate Play the Game ซึ่งเป็นบริษัทก่อนหน้า เกมที่จำลองขึ้นมานั้นมีหลายประเภทซึ่งมาจากคอนโซลตั้งแต่ซีเอกซ์สเปกตรัม ไปจนถึงเอกซ์บอกซ์ 360 และยังคงคุณสมบัติและข้อผิดพลาดของเวอร์ชันดั้งเดิมไว้ด้วยการแก้ไขน้อยที่สุด ชุดรวมยังได้เพิ่มสูตรโกงเพื่อทำให้เกมเก่าง่ายขึ้นและโหมดสแนปช็อตของความท้าทายเฉพาะที่คัดมาจากบางส่วนของเกม ความคืบหน้าของผู้เล่นจะได้รับรางวัลด้วยภาพเบื้องหลังและบทสัมภาษณ์เกี่ยวกับเกมที่สำคัญและที่ไม่ได้เผยแพร่ของแรร์

ชุดรวมเกมเป็นหนึ่งในหลายความคิดที่แรร์พิจารณาเพื่อเฉลิมฉลองครบรอบ 30 ปี โดยได้รับแรงบันดาลใจจากแฟน ๆ คุณสมบัติเข้ากันได้ย้อนหลัง (backward compatibility) ของเครื่องเอกซ์บอกซ์วันที่กำลังจะมา และความปรารถนาที่จะเชื่อมโยงแรร์ทั้งในอดีตและอนาคต บริษัทจัดเรียงเกม 120 เกมเพื่อเลือกเกมที่ดีที่สุด โดยถูกจัดลำดับความสำคัญของเกมที่มีตัวละครและสภาพแวดล้อมที่เป็นต้นฉบับของบริษัท แรร์ได้รวบรวมฮาร์ดแวร์เลียนแบบสี่ตัวในแพ็คเกจและทำงานร่วมกับไมโครซอฟท์ซึ่งเป็นบริษัทแม่เพื่อใช้อีมูเลเตอร์เอกซ์บอกซ์ 360 ที่ไม่มีการแจ้งล่วงหน้า *แรร์รีเพลย์* วางจำหน่ายทั่วโลกเฉพาะบนเครื่องเอกซ์บอกซ์วันวันที่ 4 สิงหาคม 2015

*แรร์รีเพลย์* ได้รับเสียงวิจารณ์เป็นที่ชื่นชอบเป็นอย่างมาก นักวิจารณ์ชื่นชมการออกแบบและงานฝีมือของชุดรวมเกมและเรียกว่าการเปิดตัวจุดสุดยอดใหม่สำหรับการจำหน่ายชุดรวมเกม พวกเขาชื่นชมคุณลักษณะ "ย้อนกลับ" และ Snapshot แต่วิพากษ์วิจารณ์ปัญหาทางเทคนิคในการติดตั้งอีมูเลเตอร์เอกซ์บอกซ์ 360 และเกม โดยในบรรดาเกม นักวิจารณ์ต้องการความคลาสสิกของเกมจากแรร์บนเครื่องนินเท็นโด 64 โดยเฉพาะอย่างยิ่งเกม *[[บลาสต์คอปส์]]* และไม่ชอบ *[[เพอร์เฟ็กต์ดาร์กซีโร]]* *[[แกรบเบดบายเดอะกูลลีส์]]* และเกมจากเครื่องสเปกตรัม นักวิจารณ์บางคนรู้สึกผิดหวังที่ไม่มีชุดเกม *[[ดองกีคองคันทรี]]* และ *[[โกลด์เดนอาย 007 (วิดีโอเกม พ.ศ. 2540)|โกลด์เดนอาย 007]]* เนื่องจากปัญหาลิขสิทธิ์ที่หลีกเลี่ยงไม่ได้ ในขณะที่บางคนคิดว่าแพ็คเกจนี้ใช้ได้ดีหากไม่มีมัน นักวิจารณ์ถือว่าเนื้อหาของเกม, จดหมายเหตุ และบทสัมภาษณ์ของนักพัฒนาเป็นหนึ่งในฟีเจอร์ที่ดีที่สุดของชุดรวมเกม แต่ไม่พอใจที่จะเห็นเนื้อหาที่ซ่อนอยู่หลังความท้าทายในเกมที่ต้องใช้เวลามาก *แรร์รีเพลย์* กลายเป็นเกมจากแรร์เกมแรกที่ขายดีที่สุดของสหราชอาณาจักรตั้งแต่ *[[แบนโจ-คาซูอี]]* ในปี 1998

## หมายเหตุ


## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:เกมสำหรับเอกซ์บอกซ์วัน
ความทรงจำอันตราตรึง

***ความทรงจำอันตราตรึง*** (; ) หรือที่รู้จักกันในชื่อ ***นาฬิกานิ่ม*** (; ) และ ***นาฬิกาละลาย*** (; ) เป็นภาพวาดสีน้ำมันบนผ้าใบที่วาดโดยซัลบาโด ดาลี ศิลปินชาวสเปนในปี ค.ศ. 1931 ภาพได้รับการจัดแสดงครั้งแรกที่หอศิลป์จูเลียน เลวีในปี ค.ศ. 1932 ก่อนผู้บริจาคที่ไม่ออกนามจะมอบให้พิพิธภัณฑ์ศิลปะสมัยใหม่ในนครนิวยอร์กในปี ค.ศ. 1934 *ความทรงจำอันตราตรึง* เป็นหนึ่งในภาพวาดที่เป็นที่รู้จักของดาลี และเป็นผลงานที่สำคัญของลัทธิเหนือจริง

*ความทรงจำอันตราตรึง* เป็นภาพวาดขนาด 24 × 33 เซนติเมตรที่ประกอบด้วยองค์ประกอบหลายอย่าง สิ่งที่เด่นชัดที่สุดในภาพคือนาฬิกาพกที่อ่อนตัว เป็นตัวแทน "ความอ่อน" และ "ความแข็ง" ซึ่งเป็นหัวข้อที่ดาลีคิดในขณะนั้น ดอว์น อะเดส นักประวัติศาสตร์ศิลป์กล่าวว่า "นาฬิกานิ่มเป็นสัญญะทางจิตใต้สำนึกของเวลาและอวกาศ ดาลีอาจครุ่นคิดถึงการล่มสลายของกฎเกณฑ์ของจักรวาล" การตีความนี้ทำให้เชื่อกันว่าดาลีพยายามเชื่อมโยงภาพนี้เข้ากับทฤษฎีสัมพัทธภาพพิเศษของอัลเบิร์ต ไอน์สไตน์ที่กล่าวถึงการขยายขนาดของเวลา เมื่ออิลียา พรีโกจิน นักเคมีเชิงฟิสิกส์ถามดาลีถึงเรื่องนี้ ดาลีได้ตอบว่าแรงบันดาลใจของนาฬิกาเหลวไม่ได้มาจากทฤษฎีสัมพัทธภาพ แต่มาจากการสังเกตเนยแข็งกาม็องแบร์ละลายเมื่อถูกแสงแดด ดาลีอาจใช้นาฬิกาดังกล่าวเป็นสิ่งล้อเลียนการเดินของเวลาที่เที่ยงตรงคงที่ ตรงกลางภาพเป็นวัตถุคล้ายใบหน้ามนุษย์ ซึ่งดาลีใช้แทนตัวเขาเองในผลงานหลายชิ้น มีการตีความว่าวัตถุดังกล่าวอาจเป็นสิ่งมีชีวิตที่ปรากฏตัวในความฝันของดาลีและเขาไม่สามารถชี้ชัดถึงลักษณะของสิ่งมีชีวิตนั้นได้ นอกจากนี้ ผู้ชมบางส่วนสังเกตเห็นว่าวัตถุนี้หลับตาหนึ่งข้าง ซึ่งอาจเป็นไปได้ว่า *ความทรงจำอันตราตรึง* แสดงภาพในความฝัน ด้านซ้ายล่างของภาพมีนาฬิกาสีส้มที่มีมดตอมด้านบนแทนความเสื่อมโทรม ถัดจากนาฬิกาสีส้มมีนาฬิกาอีกเรือนที่มีแมลงวันเกาะด้านบน เงาของแมลงวันแสดงภาพคล้ายร่างมนุษย์ ฉากหลังของภาพเป็นกับดาแกร็วส์ คาบสมุทรทางทิศตะวันออกเฉียงเหนือของแคว้นกาตาลุญญา ซึ่งดาลีใช้เป็นฉากในหลาย ๆ ภาพของเขา

## อ้างอิง

หมวดหมู่:ผลงานในปี พ.ศ. 2474
หมวดหมู่:จิตรกรรมสีน้ำมัน
หมวดหมู่:จิตรกรรมลัทธิเหนือจริง
หมวดหมู่:จิตรกรรมในคริสต์ทศวรรษ 1930
เขตเท็มเพิลโฮฟ-เชอเนอแบร์ค

**เท็มเพิลโฮฟ-เชอเนอแบร์ค** () เป็นเขตที่ 7 ของกรุงเบอร์ลิน จัดตั้งขึ้นในปีค.ศ. 2001 จากการควบรวมเขตเท็มเพิลโฮฟเข้ากับเขตเชอเนอแบร์ค เขตนี้ตั้งอยู่ทางใต้ของเมือง เป็นที่ตั้งของท่าอากาศยานเบอร์ลินเท็มเพิลโฮฟ

## แขวง
เขตเท็มเพิลโฮฟ-เชอเนอแบร์คประกอบด้วยแขวง () จำนวน 6 แขวงเรียงจากเหนือถึงใต้:
* เชอเนอแบร์ค (Schöneberg)
* ฟรีเดอเนา (Friedenau)
* เท็มเพิลโฮฟ (Tempelhof)
* มารีนดอร์ฟ (Mariendorf)
* มารีนเฟ็ลเดอ (Marienfelde)
* ลิชเทินราเดอ (Lichtenrade)

เท็ม
ออริจินัลเน็ตแอนิเมชัน

**ออริจินัลเน็ตแอนิเมชัน** ( ย่อ: ONA) รู้จักในประเทศญี่ปุ่นว่า **เว็บอนิเมะ** () เป็นอนิเมะที่เผยแพร่ผ่านทางอินเทอร์เน็ตโดยตรง โอวีเออาจจะถูกนำไปออกฉายทางโทรทัศน์หรือทำเป็นแผ่นดีวีดีในภายหลัง อินเทอร์เน็ตเป็นหนึ่งในช่องทางใหม่สำหรับการเผยแพร่แอนิเมชันที่ได้รับความนิยมจากเว็บไซต์สื่อแบบส่งต่อเนื่องที่เพิ่มขึ้นในประเทศญี่ปุ่น 

## ดูเพิ่ม

* ออริจินัลวิดีโอแอนิเมชัน
* เว็บบิโซด

## อ้างอิง
เทศบาลตำบลบูเก๊ะตา

**เทศบาลตำบลบูเก๊ะตา** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2 กับบางส่วนของหมู่ที่ 3,4 ของตำบลโละจูด ในอำเภอแว้ง จังหวัดนราธิวาส เดิมมีฐานะเป็นสุขาภิบาลบูเก๊ะตาที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 5,220 คน

พื้นที่เทศบาลตำบลตั้งอยู่ทางทิศใต้ของอำเภอแว้ง จังหวัดนราธิวาส อยู่ห่างจากที่ว่าการอำเภอแว้งประมาณ 10.5 กิโลเมตร ศาลากลางจังหวัดนราธิวาสประมาณ 82 กิโลเมตร อยู่ห่างจากกรุงเทพมหานครประมาณ 1,244 กิโลเมตร มีพื้นที่รับผิดชอบ 7.04 ตารางกิโลเมตร ด้านใต้ของแนวเขตเทศบาลแม่น้ำโก-ลกไหลผ่านเป็นแหล่งน้ำสำคัญและเป็นเส้นแบ่งเขตประเทศไทย-ประเทศมาเลเซีย เป็นที่ตั้งของด่านบูเก๊ะตา (ด่านศุลกากรบูเก๊ะตา) สำหรับการนำของเข้า-ส่งของออก และส่งออกซึ่งของที่ขอคืนอากรขาเข้าหรือของที่มีทัณฑ์บน สำหรับของทุกประเภท และกำหนดทางอนุมัติทางถนน จากสะพานมิตรภาพไทย-มาเลเซีย ฝั่งประเทศไทย ที่หลักกิโลเมตรที่ 81+650 ไปตามทางหลวงแผ่นดินหมายเลข 4057 สายตากใบ - บูเก๊ะตา (เขตแดน) ถึงด่านศุลกากรบูเก๊ะตา

## ชายแดน
เมื่อเดือนธันวาคม พ.ศ. 2550 ได้มีพิธีเปิดสะพานบูกิตบูงา–บ้านบูเก๊ะตา ที่ชายแดนมาเลเซีย–ไทย จากบูเก๊ะตาข้ามแม่น้ำโก-ลกไปยังเมืองบูกิตบูงาในรัฐกลันตันของประเทศมาเลเซีย

## อ้างอิง

บูเก๊ะตา
บูเก๊ะตา
หมวดหมู่:อำเภอแว้ง
หมวดหมู่:เขตแดนไทย–มาเลเซีย
วัดกู่เต้า

**วัดกู่เต้า** เป็นวัดในศาสนาพุทธ ตั้งอยู่ในจังหวัดเชียงใหม่ ประเทศไทย สร้างขึ้นใน พ.ศ. 2156 เพื่อประดิษฐานพระอัฐิของพระเจ้านรธาเมงสอ ผู้ปกครองล้านนาคนแรกที่เป็นชาวพม่า วัดแห่งนี้เป็นที่รู้จักเพราะมีพระเจดีย์อันโดดเด่นที่สร้างขึ้นแบบยูนนาน ทำเป็นทรงกลมห้าชั้นลดหลั่นกันเป็นลำดับ ซึ่งเป็นสัญลักษณ์ถึงพระเจ้าห้าพระองค์ที่ตรัสรู้แล้วในอดีตและจะตรัสรู้ในอนาคต ปัจจุบัน วัดนี้เป็นศูนย์รวมศรัทธาของชาวไทใหญ่ในเชียงใหม่

วัดกู่เต้า มีพระครูประภัศร์ธรรมรังสี หรือครูบาจันต๊ะรังษี เป็นเจ้าอาวาส

## อ้างอิง

## แหล่งข้อมูลอื่น

หมวดหมู่:โบราณสถานในจังหวัดเชียงใหม่
กู่เต้า
คาร์รูชี แทรน

**คาร์รูชี แทรน** (, ; เกิด 17 พฤษภาคม พ.ศ. 2531) เป็นนางแบบชาวอเมริกัน บิดาเป็นชาวอเมริกันเชื้อสายแอฟริกา ส่วนมารดาเป็นชาวเวียดนาม

## อ้างอิง

## แหล่งข้อมูลอื่น
*
* 16 คนดังระดับฮอลลีวูดที่มีเชื้อสายเอเชีย กลายเป็นส่วนผสมที่ลงตัว  (Famous Women Who Prove that Having Asian Heritage is Pretty)

หมวดหมู่:นางแบบอเมริกัน
หมวดหมู่:นักแสดงหญิงชาวอเมริกัน
หมวดหมู่:ชาวอเมริกันเชื้อสายเวียดนาม
หาดแฮอุนแด

right|thumb|300px|หาดแฮอุนแด

**หาดแฮอุนแด** () เป็นชายหาดที่ตั้งอยู่ในเขตแฮอุนแด ปูซาน ประเทศเกาหลีใต้ หาดแฮอุนแดเป็นหนึ่งในชายหาดที่มีชื่อเสียงมากที่สุดในประเทศเกาหลีใต้ มีพื้นที่ 58,400 ตารางเมตร มีความยาวประมาณ 1.8 กิโลเมตร และกว้าง 50 เมตรโดยมีระดับความลึกเฉลี่ยประมาณ 1 เมตร ชายหาดเป็นสถานที่สำหรับจัดกิจกรรมทางวัฒนธรรม และงานเทศกาลต่างๆ ตลอดทั้งปี ชายหาดแห่งนี้จึงมักเป็นที่นิยมสำหรับนักท่องเที่ยวในช่วงวันหยุดสุดสัปดาห์และในช่วงฤดูร้อน ระหว่างเดือนมิถุนายนถึงเดือนสิงหาคมของทุกปี

หาดแฮอุนแดมีสิ่งอำนวยความสะดวก และที่พักหลายแห่งใกล้ชายหาด นอกจากนี้ยังมีสถานที่ท่องเที่ยวอื่นๆ เช่น เกาะดงแบ็ก เกาะโอรยุก และเบคโก (*BEXCO; Busan Exhibition and Convention Center*)

## สมุดภาพ

ไฟล์:해운대해수욕장 1973년.png
ไฟล์:August Afternoon in Haeundae.jpg
ไฟล์:Korea-Busan-Haeundae-Beach-02.jpg
ไฟล์:Haeundae Beach, Busan.jpg
ไฟล์:Haeundae Beach 20170713.jpg
ไฟล์:해운대 야경 (1).jpg
ไฟล์:해운대 야경 (2).jpg
ไฟล์:해운대 야경 (3).jpg
ไฟล์:LCT from Haeundae Beach 2018.02.24.jpg
ไฟล์:Haeundae Beach - video view - sept5-2013.webm


## ดูเพิ่ม
* หาดควังอัลลี
* การท่องเที่ยวในประเทศเกาหลีใต้

## อ้างอิง

## แหล่งข้อมูลอื่น

*  

หมวดหมู่:ชายหาดในประเทศเกาหลีใต้
อีเอฟแอลลีกวัน ฤดูกาล 2019–20

**อีเอฟแอลลีกวัน ฤดูกาล 2019–20** (หรือเรียกว่า **สกายเบตลีกวัน** ด้วยเหตุผลด้านผู้สนับสนุน) เป็นการแข่งขันฤดูกาลที่ 16 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 28 ภายใต้รูปแบบการแบ่งลีกปัจจุบัน.

เนื่องจาก การระบาดของโควิด-19, ฤดูกาลได้หยุดชั่วคราวลงในวันที่ 13 มีนาคม.

เมื่อวันที่ 9 มิถุนายน, แต่ละสโมสรโหวตให้ตัดจบฤดูกาล, ความหมายว่าตารางคะแนนสุดท้ายจะถูกคำนวณโดย คะแนนต่อระเบียบเกมกับรอบเพลย์ออฟในการลงเล่นตามปกติ.

## การเปลี่ยนแปลงทีม
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2018–19.

#### มายังลีกวัน
**เลื่อนชั้นจาก [[อีเอฟแอลลีกทู ฤดูกาล 2018–19|ลีกทู]]**
* ลินคอล์นซิตี
* บิวรี
* มิลตันคีนส์ดอนส์
* แทรนเมียร์โรเวอส์

**ตกชั้นจาก [[อีเอฟแอลแชมเปียนชิป ฤดูกาล 2018–19|แชมเปียนชิป]]**
* รอเทอรัมยูไนเต็ด
* โบลตันวอนเดอเรอส์
* อิปสวิชทาวน์

#### จากลีกวัน
**เลื่อนชั้นสู่ [[อีเอฟแอลแชมเปียนชิป ฤดูกาล 2019–20|แชมเปียนชิป]]**
* ลูตันทาวน์
* บาร์นสลีย์
* ชาร์ลตันแอธเลติก

**ตกชั้นสู่ [[อีเอฟแอลลีกทู ฤดูกาล 2019–20|ลีกทู]]**
* พลีมัทอาร์ไกล์
* วอลซอลล์
* สคันทอร์ปยูไนเต็ด
* แบรดฟอร์ดซิตี

## ทีม
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2018-19, 3 ทีมที่ตกชั้นจากฟุตบอลลีกแชมเปียนชิป ฤดูกาล 2018–19 และอีก 4 ทีมที่เลื่อนชั้นจากฟุตบอลลีกทู ฤดูกาล 2018-19

## สนามและที่ตั้ง

## ทีมและชุดแข่งขัน

* 1 According to current revision of List of current Premier League and English Football League managers.
* 2 Southend's shirt does not display Paddy Power's logo as part of the bookmakers "Save Our Shirt" campaign.

## เปลี่ยนผู้จัดการทีม

## ตารางคะแนน

## เพลย์ออฟ

## ผลการแข่งขัน

## ผู้ทำประตูสูงสุด

### แฮท-ทริคส์

## อ้างอิง

หมวดหมู่:อีเอฟแอลลีกวัน

2
วัดนางพญา (จังหวัดพิษณุโลก)

**วัดนางพญา** เป็นวัดใน จังหวัดพิษณุโลก ประเทศไทย ตั้งอยู่บนฝั่งตะวันออกของ แม่น้ำน่าน วัดนางพญามีอาณาเขตติดต่อกับ วัดราชบูรณะ

สันนิษฐานว่า ผู้สร้างพระนางพญาคือ พระวิสุทธิกษัตรีย์ พระมเหสีของสมเด็จพระมหาธรรมราชาธิราชและทรงเป็นพระราชมารดาของสมเด็จพระนเรศวรมหาราช พระองค์ทรงสร้างพระนางพญาขึ้นในคราวบูรณปฏิสังขรณ์วัดราชบูรณะ ราวปี พ.ศ. 2090–2100 ขณะนั้นพิษณุโลกเป็นเมืองลูกหลวง วัดนางพญาได้ขึ้นทะเบียนโบราณสถาน ในวันที่ 27 กันยายน พ.ศ. 2479 เฉพาะวิหาร ปัจจุบันเป็นอุโบสถ และเจดีย์ย่อมุมไม้สิบ 2 องค์ 

พระพิมพ์นางพญา เป็นพระเนื้อดินเผา มีชื่อเสียงโด่งดัง ซึ่งถูกจัดอยู่ในชุดเบญจภาคี

## อ้างอิง

นางพญา
หมวดหมู่:โบราณสถานในจังหวัดพิษณุโลก
อัตสึชิ โอกูโบะ

**อัตสึชิ โอกูโบะ** (; เกิดวันที่ 20 กันยายน พ.ศ. 2522) เป็นนักเขียนการ์ตูนและศิลปินแฟนตาซีชาวญี่ปุ่น มีชื่อเสียงจากผลงานซีรีส์มังงะเรื่อง *[[โซลอีทเตอร์]]* ซึ่งได้รับการดัดแปลงเป็นอนิเมะ โอกุโบะทำงานเป็นผู้ช่วยของรันโดะ อายามิเนะในการเขียนซีรีส์มังงะเรื่อง *[[เก็ตแบ็คเกอร์ (อย่างนี้ต้องเอาคืน)|GetBackers อย่างนี้ต้องเอาคืน]]* โอกูโบะยังได้สร้างสรรค์งานศิลป์สำหรับวิดีโอเกม TCG *[[Lord of Vermilion]]* และเป็นหนึ่งในผู้ออกกแบบตัวละครของเกม *[[Bravely Default]]*.

## ประวัติ
โอกูโบะในวัยเด็กไม่เป็นนักเรียนดีเด่นนัก และมีความสนใจในการวาดภาพมากกว่าการเรียน เมื่ออายุ 20 ปีหลังจากสำเร็จการศึกษาจากโรงเรียนมังงะ โอกูโบะได้พบกับรันโดะ อายามิเนะ นักเขียนการ์ตูนผู้วาดซีรีส์การ์ตูนเรื่อง *GetBackers อย่างนี้ต้องเอาคืน* แล้วได้กลายมาเป็นผู้ช่วยของรันโดะ อายามิเนะเป็นเวลาสองปี ในที่สุดโอกูโบะก็ชนะการแข่งขันในนิตยสาร *Gangan* ของสำนักพิมพ์สแควร์เอนิกซ์ ด้วยผลงานซีรีส์มังงะเรื่องแรกเรื่อง *B.Ichi* ซึ่งได้ตีพิมพ์เป็นหนังสือการ์ตูนรวมเล่มสี่เล่ม ต่อมาโอกูโบะได้วาดผลงานเรื่อง *[[โซลอีทเตอร์]]* โดยยังตีพิมพ์ใน *Gangan* ซึ่งเป็นผลงานที่ประสบความสำเร็จในระดับโลก หลังจากนั้นโอกูโบะได้วาดผลงานการ์ตูนที่ต่อยอดจากจักรวาลของโซทอีทเตอร์คือเรื่อง *[[โซลอีทเตอร์ น็อต!]]* ซึ่งเป็นเรื่องราวภาคแยกของโซลอีทเตอร์ภาคหลัก ตีพิมพ์เป็นหนังสือการ์ตูน 5 เล่ม ปัจจุบันโอกูโบะกำลังทำงานวาดผลงานซีรีส์มังงะเรื่องใหม่เรื่อง *[[หน่วยผจญคนไฟลุก]]* ซึ่งตีพิมพ์ในนิตยสารโชเน็งแม็กกาซีนรายสัปดาห์ ซึ่งเป็นครั้งแรกที่โอกูโบะวาดการ์ตูนเป็นรายสัปดาห์

## ผลงาน
* *[[B. Ichi]]* () (ค.ศ. 2001–2002) - เรื่อง/ภาพ
* *[[โซลอีทเตอร์]]* ( (ค.ศ. 2004–2013) - เรื่อง/ภาพ
* *[[โซลอีทเตอร์ น็อต!]]* ( (ค.ศ. 2011–2014) - เรื่อง/ภาพ
* *[[หน่วยผจญคนไฟลุก]]* ( (ค.ศ. 2015 –ปัจจุบัน) - เรื่อง/ภาพ

## ผู้ช่วย
* โทโมยูกิ มารุ *(Tripeace)*
* ทากาโทชิ ชิโอซาวะ *(FULL MOON)*
* ทากุจิ คาโต (*[[ไนท์ & แมจิก]]*)
* โยชิกิ โทนาไง (*[[Doubt ลวง หลอก ฆ่า]]*)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:บุคคลที่เกิดในปี พ.ศ. 2522
หมวดหมู่:โซลอีทเตอร์
โกปปาอีตาเลีย ฤดูกาล 2019–20

การแข่งขันฟุตบอล **[[โกปปาอีตาเลีย]] ฤดูกาล 2019–20** เป็นฤดูกาลที่ 73 ของฟุตบอลถ้วยแห่งชาติในฟุตบอลอิตาลี.

## ระบบการแข่งขันและการประกบคู่
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
* **ขั้นแรก** (แข่งขันกันแบบนัดเดียว)
** รอบแรก: 27 ทีม จาก เซเรีย เซ และ 9 ทีม จาก เซเรีย เด เริ่มต้นทัวร์นาเมนต์
** รอบสอง: 18 ทีมชนะเลิศจากรอบที่ผ่านมาจะได้เข้าร่วมโดยมี 19 ทีมจาก เซเรีย เบ และ 3 ทีมจาก เซเรีย เซ
** รอบสาม: 20 ทีมชนะเลิศจากรอบสองจะได้พบกับ 12 ทีมวางอันดับที่ 9-20 จากเซเรีย อา
** รอบสี่: 16 ทีมชนะเลิศที่เหลืออยู่จากรอบสาม จะถูกนำมาจับสลากประกบคู่ทำการแข่งขันกัน
* **ขั้นสอง**
** รอบ 16 ทีมสุดท้าย (นัดเดียว) : 8 ทีมชนะเลิศจากรอบสี่จะแทรกเข้าไปสู่สายการแข่งขันกับทีมวาง 1-8 จากเซเรียอา
** รอบ 8 ทีมสุดท้าย (นัดเดียว)
** รอบรองชนะเลิศ (สองนัด)
* **รอบชิงชนะเลิศ** (นัดเดียว)

## วันแข่งขันในแต่ละรอบ
ตารางการแข่งขันของแต่ละรอบมีดังนี้.

## ขั้นแรก

### รอบแรก

เวลาทั้งหมดเป็นCEST (UTC+2).

ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 3 และ 4 สิงหาคม ค.ศ. 2019.

### รอบสอง
ทั้งหมด 40 ทีมที่มาจากรอบแรกและ เซเรียเบ เข้าแข่งขันในรอบสอง, 20 ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม.

### รอบสาม
ทั้งหมด 32 ทีมที่มาจากรอบสองและ เซเรีย อา (สโมสรที่ถูกจัดอันดับ 9–20) เข้าร่วมในรอบสาม, 16 ทีมจะได้ผ่านเข้าสู่รอบสี่.

### รอบสี่
ทั้งหมด 16 ทีมที่มาจากรอบสาม เข้าร่วมในรอบสี่, 8 ทีมจะได้ผ่านเข้าสู่รอบ 16 ทีมสุดท้าย.

## รอบสุดท้าย
### สายการแข่งขัน

#### รอบ 16 ทีมสุดท้าย
แต่ละนัดในรอบ 16 ทีมสุดท้ายจะลงเล่นระหว่างสโมสรที่เป็นทีมวางอันดับที่ 1–8 ใน เซเรียอา ฤดูกาล 2018–19 และสโมสรที่ได้ผ่านมาจากรอบที่สี่. สำหรับการพบกันของทีมที่มาจากดิวิชันเดียวกัน, ข้อได้เปรียบเขตในบ้านได้ถูกกำหนดโดยการจับสลาก, ไม่ใช่หมายเลขทีมวาง. กฎนี้ยังใช้ในรอบก่อนรองชนะเลิศและรอบรองชนะเลิศ, แม้ว่าในการจับสลากรอบรองชนะเลิศจะเป็นตัวกำหนดทีมเจ้าบ้านในเลกที่สองเท่านั้น.
แต่ละนัดในรอบ 16 ทีมสุดท้ายจะลงเล่นวันที่ 9, 14, 15 และ 16 มกราคม. เวลาทั้งหมดคือ CET (UTC+1).

#### รอบก่อนรองชนะเลิศ
แต่ละนัดในรอบก่อนรองชนะเลิศจะลงเล่นในวันที่ 21, 22, 28 และ 29 มกราคม ค.ศ. 2020. เวลาทั้งหมดคือ CET (UTC+1). ผลของการจับสลากนั้นจะตัดสินใจหาทีมเจ้าบ้านเผยแพร่เมื่อวันที่ 10 ธันวาคม ค.ศ. 2019.

#### รอบรองชนะเลิศ
แต่ละนัดในรอบรองชนะเลิศ เลกแรกจะลงเล่นในวันที่ 12 และ 13 กุมภาพันธ์ และแต่ละนัดในเลกที่สองในวันที่ 4 และ 5 มีนาคม, แต่ได้ถูกเลือนออกไปเป็นวันที่ 12 และ 13 มิถุนายน เนื่องมาจาก การแพร่ระบาดโคโรนาไวรัสในประเทศอิตาลี. เวลาทั้งหมดคือ CET (UTC+1).

##### เลกแรก

##### เลกที่สอง

## รอบชิงชนะเลิศ

## ผู้ทำประตูสูงสุด
*ณ วันที่ 12 มิถุนายน ค.ศ. 2020.*

หมายเหตุ: ผู้เล่นและทีมที่อยู่ใน **ตัวหนา** คือยังอยู่ในระบบการแข่งขัน.

## ดูเพิ่ม
* เซเรียอา ฤดูกาล 2019–20

## หมายเหตุ


## อ้างอิง

หมวดหมู่:โกปปาอีตาเลีย
หมวดหมู่:ฟุตบอลถ้วยอิตาลีในฤดูกาล 2019–20
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
จีตรา

**จีตรา** (; ) เป็นทั้งเมืองและตำบลในอำเภอกูบังปาซู ทางภาคเหนือของรัฐเกอดะฮ์ ประเทศมาเลเซีย โดยเป็นเมืองที่ใหญ่เป็นอันดับ 4 ในรัฐเกอดะฮ์ เป็นรองจากอาโลร์เซอตาร์, ซูไงเปอตานี และกูลิม

## สถานที่ในท้องถิ่น
### เมือง

# อาซุน 
# อาเยร์ฮีตัม 
# บันดาร์บารูบูกิตกายูฮีตัม 
# บันดาร์ดารุลอามัน 
# บันดาร์บารูซินตก 
# บันดาร์จีตรา
# ชังลุน
# เฟ็ลดาบาตูลาปัน 
# เฟ็ลดาบูกิตตังกา 
# เฟ็ลดากัวร์นาไป 
# เฟ็ลดาลากาเซอลาตัน 
# ฮซบา
# กัมปงซีปูเตะฮ์ 
# เกอปาลาบาตัซ
# โกเดียง
# มาเลา  
# เมอกัตเดวา
# นาโป
# ปาดังเซอรา
# เปอร์มาตังบงไล 
# ซังลัง 
# ซินตก (ยูยูเอ็ม) 
# ตานะฮ์เมระฮ์ (จีตรา)
# กัมปงบูกิต
# กัมปงปูเลาเกอตัม
# กัมปงปูเลาญีโยร์
# ตุนจัง
# วังเตอปุซ
# ปีดาเอิมปัตตุนจัง
# กัมปงดารัต
# กัมปงอีมัม
# กัมปงกูรินดัม
# กัมปงวังเประฮ์
# กัมปงซูไงโกรก

### สถานที่ท่องเที่ยว
สถานที่ท่องเที่ยวที่สำคัญในจีตรา ได้แก่: สวนดารุลอามัน, สวนร็อกกีด็อก, เจ็นดลปูลุตโจ และบูกิตวัง

## การเดินทาง
### รถยนต์
ทางหลวงสหพันธ์มาเลเซียหมายเลข 1 เป็นเส้นทางหลักที่ผ่านเมืองจีตรา โดยเริ่มตั้งแต่อาโลร์เซอตาร์ เมืองหลวงของรัฐ ยาวไปจนถึงบูกิตกายูฮีตัม และชายแดนประเทศไทย

### ขนส่งสาธารณะ
รถไฟระหว่างเมืองของเคทีเอ็ม/เคทีเอ็ม อีทีเอสไม่ได้บริการเมืองจีตรา สถานีที่ใกล้ที่สุดคือสถานีรถไฟอานักบูกิต (บริการทั้งระหว่างเมืองและชานเมือง) และสถานีรถไฟโกเดียง (บริการชานเมืองเท่านั้น)

## ดูเพิ่ม
* ยุทธการที่จีตรา

## อ้างอิง

## แหล่งข้อมูลอื่น

* Towns and Cities in Malaysia

หมวดหมู่:ตำบลในรัฐเกอดะฮ์
หมวดหมู่:เมืองในรัฐเกอดะฮ์
วัดราชบูรณะ (จังหวัดพิษณุโลก)

**วัดราชบูรณะ** เป็นพระอารามหลวงชั้นตรีชนิดสามัญใน จังหวัดพิษณุโลก

## ภูมิศาสตร์
วัดราชบูรณะตั้งอยู่ในใจกลางเมืองพิษณุโลกบนฝั่งตะวันตกของ แม่น้ำน่าน และไปทางทิศใต้ของวัดหลักของจังหวัด วัดพระศรีรัตนมหาธาตุวรมหาวิหาร วัดราชบูรณะเชื่อมต่อกับ วัดนางพญา

## ประวัติ
ในปี พ.ศ. 2006 สมเด็จพระบรมไตรโลกนาถ (1991-2031) แห่ง กรุงศรีอยุธยา ย้ายเมืองหลวงของอาณาจักรของพระองค์ไปที่พิษณุโลกและสั่งการสถาปนาวัดใหม่เช่นเดียวกับการฟื้นฟูวัดเก่าที่มีอยู่ วัดราชบูรณะย้อนหลังกลับไปก่อนรัชสมัยของพระองค์ในพิษณุโลก พระองค์สั่งให้สร้างเจดีย์และสิ่งก่อสร้างอื่น ๆ ในเขตของวัด ทุกวันนี้เจดีย์เกือบทั้งหมดเป็นสิ่งก่อสร้างเดิม อย่างไรก็ตามสิ่งก่อสร้างอื่น ๆ ถูกสร้างขึ้นท่ามกลางซากปรักหักพัง ครั้งหนึ่ง พระบาทสมเด็จพระจอมเกล้าเจ้าอยู่หัว (รัชกาลที่ 4) เป็นผู้นำในการก่อสร้างและบูรณะวัด

## การยกฐานะเป็นพระอารามหลวง
เมื่อ พ.ศ. 2557 วัดราชบูรณะเคยได้รับการเสนอชื่อเพื่อยกฐานะเป็นพระอารามหลวงชั้นตรี ชนิดสามัญ ในสมัยรัชกาลที่ 9 แต่มิได้รับการโปรดเกล้าฯ ยกฐานะจนสิ้นรัชกาล ต่อมาเมื่อวันที่ 26 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการ ประกาศยกวัดราชบูรณะ เป็นพระอารามหลวงชั้นตรี ชนิดสามัญ เนื่องในวโรกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยมีผลตั้งแต่วันที่ 23 มีนาคม พ.ศ. 2568 เป็นต้นไป

## สิ่งก่อสร้าง
เจดีย์อายุเกือบ 600 ปีย้อนหลังไปถึงสมัย สมเด็จพระบรมไตรโลกนาถ เจดีย์กล่าวกันว่าเป็นที่ประดิษฐาน พระบรมสารีริกธาตุ ของ พระพุทธเจ้า นอกจากนี้ในบริเวณใกล้เคียงยังมีพิพิธภัณฑ์ที่ประดิษฐานพระพุทธรูปแบบสุโขทัยที่สวยงาม นอกจากนี้ยังมีพิพิธภัณฑ์ที่แสดงเหรียญเก่า ธนบัตร เครื่องดนตรีและวัตถุที่ทำด้วยแก้ว ผนังตกแต่งด้วยจิตรกรรมฝาผนังที่วิจิตรงดงาม  รวมถึงหอระฆังโบราณ พิพิธภัณฑ์ที่สร้างขึ้นเมื่อไม่นานมานี้พร้อมกับสวนและมีรูปปั้นหงส์หกตัวยืนอยู่ข้าง ๆ พระอุโบสถ นอกจากนี้ยังมีศาลาการเปรียญในเขตวัด

## อ้างอิง

ราชบูรณะ
ราชบูรณะ
หมวดหมู่:โบราณสถานในจังหวัดพิษณุโลก
ชโลโม เออร์เรล

**ชโลโม เออร์เรล** (; ; 20 พฤศจิกายน ค.ศ. 1920 – 20 พฤศจิกายน ค.ศ. 2018) เป็นพลตรีในกองกำลังป้องกันอิสราเอล และผู้บัญชาการคนที่เจ็ดของกองทัพเรืออิสราเอล

## ชีวิตช่วงต้นและครอบครัว
เออร์เรลเกิดที่ประเทศโปแลนด์ในปี ค.ศ. 1920 และได้รับการพาไปยังปาเลสไตน์ในอาณัติโดยพ่อแม่ของเขาในปี ค.ศ. 1926 ครอบครัวของเขาย้ายไปที่เปตะห์ติกวา แต่ในที่สุดก็ไปตั้งถิ่นฐานที่เทลอาวีฟ ในวัยหนุ่ม เขาเป็นสมาชิกของขบวนการเยาวชนเบตาร์

## อาชีพ
ด้วยการปะทุของสงครามโลกครั้งที่สอง เออร์เรลได้เข้าร่วมพาณิชย์นาวีสหราชอาณาจักร ในเดือนมกราคม ค.ศ. 1941 เรือของเขาถูกจมโดยตอร์ปิโดจากเรืออูของเยอรมัน เออร์เรลได้รับการช่วยเหลือและหลังจากพักฟื้น เขาได้กลับไปสู่กองทัพเรือ หลังจากสงครามเขาได้รับการปลดประจำการออกจากกองทัพเรือในตำแหน่งกัปตัน ในส่วนสงครามอาหรับ–อิสราเอล ค.ศ. 1948 ชโลโม เออร์เรล ได้เข้าร่วมกับกองทัพเรืออิสราเอล และเขาก็ได้เป็นกัปตันแห่ง*พัลมัช* กองทัพเรืออิสราเอล ซึ่งกองกำลัง*พัลมัช*ได้รับการยกย่องในหลายปฏิบัติการในคาบสมุทรไซนายและประเทศเลบานอน

หลังสงคราม เออร์เรลทำงานต่อในฐานะเจ้าหน้าที่กองกำลังป้องกันอิสราเอล เขาดำรงหลายตำแหน่งงานรวมถึงการเป็นทูตฝ่ายทหารกองกำลังป้องกันอิสราเอลที่สถานทูตอิสราเอลในประเทศอิตาลี และผู้บัญชาการเรือขีปนาวุธแห่งกองทัพเรืออิสราเอล ส่วนในเดือนมกราคม ค.ศ. 1966 เออร์เรลได้รับการเลื่อนยศเป็นอาลัฟ (พลตรี) และกลายเป็นผู้บัญชาการกองทัพเรืออิสราเอล ครั้นในปี 1968 เขาลาออกจากตำแหน่งผู้บัญชาการกองทัพเรืออิสราเอลและเขาเกษียณจากกองกำลังป้องกันอิสราเอล

หลังจากเกษียณ เออร์เรลได้รับปริญญาโทด้านการบริหารจากมหาวิทยาลัยโคลัมเบีย ในช่วงคริสต์ทศวรรษ 1970 เขากลายเป็นสมาชิกของพรรคลิคุด และในบางครั้ง ผู้นำอิสราเอลได้พาเขามาเป็นที่ปรึกษาในเรื่องเกี่ยวกับกองทัพเรือ

## เสียชีวิตและสิ่งสืบเนื่อง
เออร์เรลเสียชีวิตเมื่อวันที่ 20 พฤศจิกายน ค.ศ. 2018 ซึ่งตรงกับวันคล้ายวันเกิดปีที่ 98 ของเขา

## ผลงานตีพิมพ์
* Erell, Shlomo (2000), *Diplomacy in the Depths of the Sea*. Ma'ariv Publishing.

## อ้างอิง

## แหล่งข้อมูลอื่น
* 

หมวดหมู่:บุคคลจากวุช
หมวดหมู่:นายพลชาวอิสราเอล
หมวดหมู่:ทหารชาวอิสราเอล 
หมวดหมู่:ชาวยิวโปแลนด์
เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์

***เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์*** () เป็นภาพยนตร์อนิเมะเรื่องแรกของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 14 ตุลาคม พ.ศ. 2560 ส่วนที่ประเทศไทยออกฉายอย่างเป็นทางการเมื่อวันที่ 3 พฤษภาคม พ.ศ. 2561 เนื้อเรื่องจะติดตาม

เรื่องราวของนักเวทย์ที่ชื่อเอมิยะ ชิโร่ ผู้มีส่วนร่วมในความขัดแย้งที่เรียกว่าสงครามจอกศักดิ์สิทธิ์ ที่เป็นต้นเหตุโศกนาฏกรรมไฟไหม้เมื่องที่เขาอยู่เมื่อ 10 ปีก่อน เพื่อปกป้องเมืองของเขาไม่ให้เกิดเหตุการณ์ซ้ำรอย เขาเลยตัดสินใจเผชิญหน้ากับจอมเวทย์และจิตวิญญาณแห่งวีรชน แต่ทว่ามีเงาลึกลับได้สังหารผู้เข้าร่วมสงครามแย่งชิงสงครามจอกศักดิ์สิทธิ์ไปส่วนใหญ่

## เนื้อเรื่อง

## การผลิต

## การเผยแพร่

## การตอบรับ
### บ็อกซ์ออฟฟิศ

### โฮมมีเดีย

## ภาคต่อ

## อ้างอิง

## แหล่งข้อมูลอื่น
*  
*  
* เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ ที่เครือข่ายข่าวอนิเมะ
* เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ ที่อินเทอร์เน็ตมูวีเดตาเบส
* เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ ที่รอตเทนโทเมโทส์

หมวดหมู่:มหาสงครามจอกศักดิ์สิทธิ์
หมวดหมู่:ภาพยนตร์อนิเมะที่แต่งเพลงโดยยูกิ คาจิอุระ
หมวดหมู่:ภาพยนตร์อนิเมะที่กำกับโดยโทโมโนริ ซุโด
หมวดหมู่:ภาพยนตร์อนิเมะที่สร้างจากวิดีโอเกม
หมวดหมู่:ภาพยนตร์อนิเมะประเภทจินตนิมิต
หมวดหมู่:ภาพยนตร์อนิเมะประเภทวีรคติ
หมวดหมู่:ภาพยนตร์อนิเมะประเภทเหนือธรรมชาติ
หมวดหมู่:ภาพยนตร์ที่แต่งเพลงโดยยูกิ คาจิอุระ
หมวดหมู่:ภาพยนตร์ที่กำกับโดยโทโมโนริ สึโด
หมวดหมู่:ภาพยนตร์ที่สร้างจากวิดีโอเกม
หมวดหมู่:ภาพยนตร์ที่สร้างจากวิชวลโนเวล
หมวดหมู่:ภาพยนตร์ประเภทจินตนิมิต
หมวดหมู่:ภาพยนตร์ประเภทวีรคติ
หมวดหมู่:ภาพยนตร์ประเภทเหนือธรรมชาติ
หมวดหมู่:ภาพยนตร์ที่ตั้งอยู่ในปี พ.ศ. 2547
หมวดหมู่:ภาพยนตร์อนิเมะ
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:ไทป์-มูน
หมวดหมู่:ยูโฟเทเบิล
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์อนิเมะที่ออกฉายในปี พ.ศ. 2560
หมวดหมู่:ภาพยนตร์ไตรภาค

หมวดหมู่:อะนิเพล็กซ์
การทัพนิวกินี

**การทัพนิวกินี** ของสงครามแปซิฟิก ได้ยืดเยื้อตั้งแต่เดือนมกราคม ค.ศ. 1942 จนกระทั่งสงครามสิ้นสุดลงในเดือนสิงหาคม ค.ศ. 1945 ในช่วงระยะแรกในปี ค.ศ. 1942 จักรวรรดิญี่ปุ่นได้บุกครองดินแดนภายใต้การปกครองของออสเตรเลียคือนิวกินีภายใต้อาณัติ (23 มกราคม) และปาปัว (8 มีนาคม) และเข้ารุกรานนิวกินีตะวันตก (เริ่มต้นวันที่ 29/30 มีนาคม) ซึ่งเป็นส่วนหนึ่งของหมู่เกาะอินเดียตะวันออกของเนเธอร์แลนด์ ในช่วงระยะที่สอง ได้ยืดเยื้อตั้งแต่ปลายปี ค.ศ. 1942 จนกระทั่งญี่ปุ่นยอมจำนน ฝ่ายสัมพันธมิตรซึ่งประกอบด้วยกองทัพออสเตรเลีย-สหรัฐเป็นหลัก ขับไล่ญี่ปุ่นออกจากปาปัวก่อน ตามมาด้วยดินแดนอาณัติ และสุดท้ายออกจากอาณานิคมของเนเธอร์แลนด์

การทัพครั้งนี้ได้ก่อให้เกิดความพ่ายแพ้อย่างรุนแรงและสูญเสียอย่างหนักสำหรับจักรวรรดิญี่ปุ่น ในขณะที่การทัพสงครามแปซิฟิกส่วนใหญ่ โรคภัยและความอดอยากซึ่งได้มีการกล่าวอ้างว่าได้คร่าชีวิตชาวญี่ปุ่นเป็นจำนวนมากกว่าการปฏิบัติของข้าศึก กองกำลังทหารญี่ปุ่นส่วนใหญ่ไม่เคยเข้ามาเจรจากับกองทัพฝ่ายสัมพันธมิตรและแทนที่จะริดรอนกำลังอย่างง่ายดายและถูกครอบงำด้วยการปิดกั้นอย่างมีประสิทธิภาพของกองทัพเรือสหรัฐ ทหารรักษาการณ์ได้ทำการล้อมพื้นที่เอาไว้และปฏิเสธที่จะให้มีการขนส่งเสบียงอาหารและยา และด้วยผลลัพธ์นั้น มีบางคำกล่าวอ้างว่าร้อยละ 97 ของการเสียชีวิตของชาวญี่ปุ่นในการทัพครั้งนี้มาจากสาเหตุที่ไม่ใช่การรบ

ตามที่ John Laffin ได้กล่าวถึงการทัพครั้งนี้ว่า"เป็นข้อเท็จจริงที่ยากที่สุดในการต่อสู้โดยกองกำลังทหารฝ่ายสัมพันธมิตรในช่วงสงครามโลกครั้งที่สอง"

## อ้างอิง

หมวดหมู่:สงครามแปซิฟิก
หมวดหมู่:การทัพในสงครามโลกครั้งที่สอง
การทัพหมู่เกาะมาเรียนาและปาเลา

**การทัพหมู่เกาะมาเรียนาและปาเลา** ยังเป็นที่รู้จักกันคือ **ปฏิบัติการโฟเรเจอร์** เป็นการรุกที่เปิดฉากโดยกองทัพสหรัฐต่อกองทัพจักรวรรดิญี่ปุ่นในหมู่เกาะมาเรียนาและปาเลาในมหาสมุทรแปซิฟิกในช่วงระหว่างเดือนมิถุนายน – พฤศจิกายน ค.ศ. 1944 ในช่วงสงครามแปซิฟิก การุกของสหรัฐภายใต้คำสั่งโดยรวมของเชสเตอร์ นิมิซท ภายหลังจากการทัพเกาะกิลเบิร์ตและมาร์แชลล์และมีเป้าหมายเพื่อปราศจากฐานทัพญี่ปุ่นในมหาสมุทรแปซิฟิกตอนกลาง สนับสนุนการรุกของฝ่ายสัมพันธมิตรเพื่อยึดครองฟิลิปปินส์กลับคืนมา และจัดตั้งเป็นฐานทัพสำหรับการทัพทิ้งระเบิดทางยุทธศาสตร์กับญี่ปุ่น

การรุกได้เริ่มต้นขึ้น เหล่านาวิกโยธินสหรัฐและกองทัพบกสหรัฐ ด้วยการสนับสนุนจากกองทัพเรือสหรัฐ ได้ทำการยกพลขึ้นบกที่เกาะไซปันในเดือนมิถุนายน ค.ศ. 1944 ในการตอบสนอง กองเรือผสมของกองทัพเรือจักรวรรดิญี่ปุ่นได้ทำการโจมตีกองเรือสหรัฐที่ให้การสนับสนุนการยกพลขึ้นบก ในผลลัพธ์ครั้งนี้ทำให้เรือบรรทุกเครื่องบินในยุทธการที่ทะเลฟิลิปปินส์(ซึ่งเรียกกันว่า  “Great Marianas Turkey Shoot”) เมื่อวันที่ 19-20 มิถุนายน กองทัพเรือญี่ปุ่นได้พบความปราชัยอย่างย่อยยับพร้อมกับความสูญเสียอย่างหนักและไม่สามารถทดแทนมาได้สำหรับเรือบรรทุกเครื่องบินและฐานทัพอากาศยานบนบก

สหรัฐได้ทำการยกพลขึ้นบกบนเกาะกวมและทีเนียนในเดือนกรกฏาคม ค.ศ. 1944 ภายหลังการต่อสู้อย่างหนัก เกาะไซปันถูกยึดครองในเดือนกรกฏาคมตามมาด้วยเกาะกวมและทีเนียนในเดือนสิงหาคม ค.ศ. 1944 สหรัฐได้สร้างสนามบินขึ้นที่ไซปันและทีเนียนซึ่งเป็นที่ประจำการของเครื่องบินรุ่นบี-29เอส ซึ่งมีเป้าหมายเพื่อปฏิบัติภารกิจการทิ้งระเบิดทางยุทธศาสตร์เหนือญี่ปุ่นแผ่นดินใหญ่จนกระทั่งสงครามโลกครั้งที่สองสิ้นสุดลง รวมทัั้งการทิ้งระเบิดนิวเคลียร์ที่ฮิโรชิมาและนางาซากิ

ในเวลาเดียวกัน ในคำสั่งเพื่อรักษาปีกสำหรับกองทัพสหรัฐที่ได้เตรียมรับมือกับการโจมตีของกองทัพญี่ปุ่นในฟิลิปปินส์ ในเดือนกันยายน ค.ศ. 1944 เหล่านาวิกโยธินและกองทัพบกสหรัฐได้ทำการยกพลขึ้นบกบนเกาะปาเลลิวและอาเงาร์ในหมู่เกาะปาเลา ภายหลังจากการต่อสู้อย่างหนักและเข้มข้นในเกาะปาเลลิว เกาะนี้ได้ถูกยึดครองโดยกองทัพสหรัฐในเดือนพฤศจิกายน ค.ศ. 1944

ภายหลังจากการยกพลขึ้นบกในหมู่เกาะมาเรียนาและปาเลา ฝ่ายสัมพันธมิตรได้ประสบความสำเร็จในการทัพต่อต้านญี่ปุ่นมาอย่างต่อเนื่องจนในที่สุดกองทัพสหรัฐยกพลขึ้นบกที่ฟิลิปปินส์ในเดือนตุลาคม ค.ศ. 1944 และหมู่เกาะโวลคาโนและรีวกีวได้เริ่มต้นในเดือนมกราคม ค.ศ. 1945

หมวดหมู่:สงครามแปซิฟิก
หมวดหมู่:การทัพในสงครามโลกครั้งที่สอง
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับญี่ปุ่น
Crossed extensor reflex

**crossed extensor reflex** หรือ **crossed extensor response** หรือ **crossed extension reflex** เป็นรีเฟล็กซ์ที่อวัยวะซีกตรงข้ามทำการเพื่อรักษาดุลของร่างกายเมื่อแขนขาอีกข้างหนึ่งยกออกจากสิ่งเร้าที่ทำให้เจ็บโดยเป็นส่วนของ withdrawal reflex
ในระหว่าง withdrawal reflex กล้ามเนื้อของแขนขาที่กำลังดึงออกจะหดตัวและกล้ามเนื้อเหยียดก็จะคลายตัว ส่วนในแขนขาอีกข้างหนึ่ง กล้ามเนื้อจะทำงานกลับกันโดยเป็นส่วนของ crossed extensor reflex
นอกจากจะย้ายน้ำหนักไปทางร่างกายอีกข้างหนึ่งแล้ว วิถีประสาทของรีเฟล็กซ์ยังสัมพันธ์กับการประสานการทำงานของขาเมื่อเดินโดยงอกล้ามเนื้อของขาด้านหนึ่ง ในขณะที่ยืดกล้ามเนื้อของขาอีกข้างหนึ่ง
รีเฟล็กซ์นี้จัดเป็นส่วนของ withdrawal reflex

ตัวอย่างก็คือเมื่อบุคคลเหยียบตะปู ขาที่เหยียบตะปูจะยกขึ้น ในขณะที่ขาอีกข้างหนึ่งจะวางลงรับน้ำหนักแทน

รีเฟล็กซ์นี้เกิดในร่างกายซีกตรงข้าม คือตรงข้ามกับซีกร่างกายที่เกิดสิ่งเร้าที่ทำให้เจ็บ
เพื่อให้เกิดรีเฟล็กซ์นี้ เส้นใยประสาทนำเข้าที่ส่งกระแสประสาทนำความรู้สึกจะมีสาขาจากซีกร่างกายที่เกิดสิ่งเร้าข้ามไปยังไขสันหลังในซีกตรงข้าม
โดยจะไปยุติเป็นไซแนปส์กับเครือข่ายอินเตอร์นิวรอน ซึ่งบางส่วนจะกระตุ้นและบางส่วนจะยับยั้งกล้ามเนื้อของแขนขาซีกตรงข้าม

ในขาซีกเดียวกัน (คือที่เหยียบตะปู) กล้ามเนื้องอจะหดเกร็งและกล้ามเนื้อเหยียดจะคลายตัวเพื่อยกขาขึ้นจากพื้น
ในขาซีกตรงข้าม กล้ามเนื้องอจะคลายตัวและกล้ามเนื้อเหยียดจะหดเกร็งทำให้ขาแข็งตัวเพราะมันจะต้องรับน้ำหนักทั้งหมดของร่างกายอย่างฉับพลัน
ในขณะเดียวกัน มีกระแสประสาทที่ส่งขึ้นไปยังไขสันหลังที่ทำให้กล้ามเนื้อตะโพกและท้องในซีกตรงข้ามหดเกร็งเพื่อเปลี่ยนจุดศูนย์ถ่วงของร่างกายไปที่ขาซึ่งเหยียดออก
โดยมากแล้ว การประสานการทำงานของกล้ามเนื้อและการทรงดุลของร่างกายจะอำนวยโดยสมองน้อยและเปลือกสมอง

## เชิงอรรถและอ้างอิง

### อ้างอิงอื่น ๆ
* 

หมวดหมู่:รีเฟล็กซ์